Kamu bisa jelasin ke aku soal I Yuyu Maupah Kebo Matanduk Mas dalam bahasa bali?

Satua I Yuyu Maupah Kebo Matanduk Mas (aksara Bali: ᬇᬬᬸᬬᬸᬫᭁᬧᬄᬓᭂᬩᭀᬫᬢᬦ᭄ᬤᬸᬓ᭄ᬫᬲ᭄) inggih punika silih tunggil satua Bali.

Ada katuturan satua Sang Prabhu Jayawikrama. Ida jumeneng natha jagat badrasa karana. kawibhawan idané waluya tejan Hyang Surya satata nyuluhin jagat. Yan kudang tiban suen ida nyeneng agung, laut ida katibenin pakéweh. Tatamanan Ida Sang Prabhu satata karusak Irengan. Sang prabhu kaliwat duka tur prajani ngandikayang ngamatiang Irengané ento. Para juru boros Idané sranta baan morosin Irengané sakewala tusing ada ané makatang. Ditu laut Ida masasangi, nyén ja ada nyidayang ngamatiang irengané ento lakar kaicén kebo matanduk mas. Ditu laut ada I Yuyu ané sanggup ngamatiang irengané ento.

Kacrita yuyuné ento suba teked di tongos irengané sedek pules di carang kayuné ngungukulin tukad. Yuyuné laut menék ka carang kayuné nyujur irengané laut ngapit batisné. Irengané tengkejut lantas makecos nanging lacur ulung ka tukadé dalem laut mati, yuyuné kaicen kebo matanduk mas. Egar keneh yuyuné maan kebo, keboné abana ka gooknyané. I Yuyu mula tusing nawang pangunadika. Dikapan kebo nyidayang macelep ka gowoke sripit. Kanti kenyel yuyuné ngedéng keboné apanga nyidayang macelep. Keboné sayan rengas wireh tusing nyidayang macelep. Gook yuyuné uug. Baas mekeloné saling kedeng mawastu bakat enjekina tundun Yuyuné nganti I Yuyu mati. Ento ngawinang kayang jani tampak batis keboné kayang jani malaad di tundun yuyuné. Nah keto katuturané dugase malu sangkala tundun yuyuné matampak batis kebo.